 

**INVITAŢIE DE PRESĂ**

 Aeroportul Internaţional „Avram Iancu” Cluj organizează **joi, 23 martie 2023** **începând cu ora 14:30,** o conferinţă de presă înaintea celei de-a doua ediții a prestigioasei sale conferințe internaționale de aviație Aviation-Event CLJ. Conferinţa de presă va avea loc la **Aeroportul Internațional Cluj**, în Terminalul de pasageri Sosiri, la etaj, zona administrativă.

*Speakerii acestei conferințe vor fi:*

***David Ciceo*** *– Directorul General al Aeroportului Internaţional „Avram Iancu” Cluj*

***Olivier Jankovec*** *- Director General, Consiliul Internațional al Aeroporturilor (ACI) Europa*

***Marcel Riwalsky*** *– CEO, Aviation-Event*

***Ioana Papadopoulou*** *- Director de comunicare și marketing, Aeroportul Internațional din Atena și Președinte al Consiliului de Administrație-Aviation-Event*

*Moderator****: Peter Baumgartner -*** *Președinte al Consiliului de Administrație-Aviation-Event*

**Cu acest prilej, vă invităm să participați și vineri, 24 martie 2023, la Conferința** **Aviation-Event 2023 CLJ**, **care** **va avea loc la Hotelul Radisson Blu din Cluj-Napoca între orele 09:00 – 16:30, iar înregistrarea pentru eveniment se va face între orele 08:00 – 09:00 din acea zi.**

**Conferinţa internaţională Aviation-Event 2023 CLJ,** va viza subiecte de interes privind starea redresării în contextul post-pandemie, planurile de reziliență a aviației europene, impactul și strategiile de atenuare a efectelor crizelor de combustibil și energie, până la provocările dezvoltării durabile a aviației din Europa Centrală și de Est.

**Ambele conferințe se vor desfășura exclusiv în limba engleză.**

            Vă rugăm să **confirmaţi** în scris prezenţa dumneavoastră sau a reprezentanţilor dumneavoastră la oricare dintre cele două evenimente, la numărul **0755 060 039** sau în format electronic pe adresa de e-mail: *marketing@airportcluj.ro**,* până în data de **22.03.2023, ora 12:00.**

 Ataşată prezentei invitaţii, vă rugăm să găsiţi **Agenda** evenimentului din 24 martie 2023 – cea de-a doua ediție a **Conferinţei internaţionale Aviation-Event 2023 CLJ.**

 \*\*\*

 *Aeroportul Internaţional „Avram Iancu” Cluj va organiza în 24 martie 2023 cea de-a doua ediție a prestigioasei sale conferințe internaționale de aviație Aviation-Event CLJ, desfășurată pentru prima dată în primăvara anului 2022, în colaborare cu Aviation-Event Conference, platformă specializată în organizarea unora dintre cele mai prestigioase conferinţe de aviaţie de la acest moment, pe plan european.*

*Evenimentul va reuni profesionişti din domeniul aviaţiei civile de la nivel internaţional, reprezentanţi ai autorităţilor naţionale relevante şi directori de companii aeriene şi aeroporturi din Europa şi din România.*

*Conferința aduce la Cluj-Napoca cât mai mulți factori decidenți din industria aviației civile și din ecosistemul de reglementare pentru o serie de prezentări și dezbateri moderate interactiv, dar și oportunități de networking într-un cadru pitoresc renumit în întreaga lume, precum Transilvania.*